Assignment -8th (Main)

**प्र०1. निम्नलिखितगद्यांशकोपढ़करप्रश्‍नोंकेउत्तरलिखिए -**

अपने लक्ष्य को पाने के लिए सबसे बड़ी ज़रूरत है इच्छा - शक्ति की । मन को किसी एक काम मे बाँध कर रखना इच्छा - शक्ति है ।इच्छा - शक्ति से बड़े - से -बड़ा काम किया जा सकता है । पांडवों और कौरवों में सभी बहुत अच्छे तीरंदाज़ थे , लेकिन उनमें अर्जुन श्रेष्ठ थे क्योंकि जब वे तीर चलाते थे , तो उन्हें लक्ष्य के अलावा कुछ नहीं दिखाई देता था ।इच्छा - शक्ति बढ़ाने के लिए समय - सारणि के अनुसार कार्य करना चाहिए । खेलने के समय खेलना , पढ़ने के समय पढ़ना और टी० वी० देखने के लिए निश्चित समय में टी० वी० के कार्यक्रम देखना । इस प्रकार निर्धारित समय पर निश्चित काम करने से इच्छा - शक्ति बढ़ेगी और आत्म - विश्वास बढ़ेगा ।विद्यालय में भी समय के अनुसार काम किया जाता है ताकि हम अपने पर काबू रख सकें और अपने लक्ष्य को पा सकें ।हमें खेलने के समय खेलना चाहिए और मन लगा कर खेलना चाहिए । इसी प्रकार हमें पढ़ाई के समय मन लगा कर पढ़ना

चाहिए ।

1. अर्जुन कुशल तीरंदाज़ कैसे बने ?

2. अपने लक्ष्य को पाने के लिए किस चीज़ की ज़रूरत होती है?

3. इच्छा - शक्ति बढ़ाने के लिए हमें क्या करना चाहिए ?

4. समय का सदुपयोग करने से क्या - क्या लाभ हैं ?

5. उपर्युक्त गद्यांश का उचित शीर्षक दीजिए ।

प्र०2.निम्नलिखित पद्यांश को पढ़कर प्रश्‍नों के उत्तर लिखिए -

छोटे बच्चेबड़े बनेंगे , आगे बढ़ते जाएँगे ,

देश की सेवा करने से महापुरूष कहलाएँगे ।

छोटा अकबर बना बादशाह

वह "महान ”कहलाया ,

हिंदु - मुस्लिम एक समझकर

सबको गले लगाया ।

भरत नाम का नन्हा बालक

शेरों को दहलाता ,

भरतवीर पर नाम देश का

भारत है कहलाता ।

1.बच्चे महापुरूष कब कहलाएँगे ?

2.हमारे देश का नाम भारत किसके नाम पर रखा गया

3.छोटा अकबर क्या बना ?

4. विलोम -

विदेश , बालिका

5.वाक्य रचना -

महापुरूष ,बादशाह

प्र०3. निम्नलिखित शब्दों के अर्थ लिखिए -

कोहराम , रुदन , खिल उठना

प्र०4. निम्नलिखित वाक्यों में रेखांकित संज्ञा शब्दों के भेद लिखिए –

1. भोला सुखिया दासी का लड़का था ।

2. जवाहिर भैया से मैं एक कागज़ पर काकी लिखवा लूँगा ।

3. लोग बड़ी कठिनता से शामू को हटा पाए ।

प्र०5. निम्नलिखित शब्दों की संधि कीजिए -

भाव + अर्थ , कवि + इंद्र , भानु + उदय , नर + इंद्र

प्र०6. निम्नलिखित शब्दों के दो- दो पर्यायवाची शब्द लिखिए -

किसान , झूठ ,

प्र०7. निम्नलिखित शब्दों के विलोम शब्द लिखिए -

तम , मूक

प्र०8. "माँ का प्रेम" - विषय पर १५० शब्दों में एक अनुच्छेद लिखिए \_